**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2020. szeptember 21-i ülésére**

**Javaslat kórházi eszközök térítésmentes tulajdonba adására**

Magyarország Kormánya a 40/2020. (III.11.) Korm. rendeletével 2020. március 11. napján veszélyhelyzetet hirdetett ki.

Fentiekre tekintettel „Szombathely Megyei Jogú Város Önkormányzata Koronavírus Elleni Szombathelyi Védekezést Segítő Konzultatív Tanácsadó Testülete” heti rendszerességgel folytatott személyes egyeztetést a Markusovszky Egyetemi Oktatókórház (a továbbiakban: Kórház) stratégiai igazgatójával. A 2020. március 23-i egyeztetésen elhangzott, hogy a járvány elleni hatékony védekezést segítené a Kórház eszközállományának bővítése, kiemelten az alábbi tételekre:

- betegőrző monitor,

- gyógyszeradagoló fecskendős pumpák,

- fertőtlenítő készülék és folyadék, amivel a betegellátás helyszínét (izolációs szobák, intenzív osztály) lehet csíramentesíteni,

- transzport lélegeztetőgép, amellyel a beteget az ellátás helyéről a kórház egy másik részébe lehet kísérni, a gépi lélegeztetés megszakítása nélkül.

Felmerült továbbá, hogy szükség lenne a Kórházban a betegmonitorok központi megfigyelését lehetővé tevő kamerarendszer kialakítására is.

# Fentiek alapján az Önkormányzat által beszerzésre kerültek az alábbiak:

* 1 db GE Carescape B450 monitor + E-PSMP-01 modul betegőrző monitor bruttó 3.365.500,- Ft értékben,
* 1 db Nocospray 2 fertőtlenítő készülék időzítővel és nyomon követési rendszerrel, 48 l Nocolyse fertőtlenítő szer, 48 l Nocolyse One Shot fertőtlenítő szer bruttó 2.824.988,- Ft értékben,
* 1 db ASNF-0024 gyári számú Oxylog VE300 transzport lélegeztetőgép bruttó 3.556.000,- Ft értékben,
* 1 db 32 kamerás digitális megfigyelő rendszer és telepítés (Philips 243V7QDAB 24’ monitor, Mikro Tik cAP Lite WI-Fi PoE, HikVision DS-7732NI-ST NVR, WD Blue 2TB SATA 3,5 merevlemez, HikVision DS-2CD2021G1-IDW1 Kamera, ZyXEL GS1200-8-EU0101F Switch) bruttó 1.639.590,- Ft értékben.

A fenti eszközök a Kórház részére használatra átadásra kerültek. Figyelemmel arra, hogy a beszerzett eszközök üzemeltetése a Kórház feladata, célszerű az eszközök tulajdonjogát is a Kórház részére átadni.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11.§ a) pontja alapján önkormányzati vagyon tulajdonjogát ingyenesen átruházni a Közgyűlés jóváhagyásával lehet.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. szeptember „ ”**

**/: Dr. László Győző :/**

**HATÁROZATI JAVASLAT**

**…/2020. (IX.21.) GJB számú határozat**

A Gazdasági és Jogi Bizottság a „Javaslat kórházi eszközök térítésmentes tulajdonba adására” című előterjesztést megtárgyalta, és javasolja a Közgyűlésnek, hogy Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11.§ a) pontja alapján értsen egyet azzal, hogy a Szombathely Megyei Jogú Város Önkormányzata tulajdonában álló

- 1 db GE Carescape B450 monitor + E-PSMP-01 modul betegőrző monitor,

- 1 db Nocospray 2 fertőtlenítő készülék időzítővel és nyomon követési rendszerrel, 48 l Nocolyse fertőtlenítő szer, 48 l Nocolyse One Shot fertőtlenítő szer,

- 1 db ASNF-0024 gyári számú Oxylog VE300 transzport lélegeztetőgép,

- 1 db 32 kamerás digitális megfigyelő rendszer és telepítés (Philips 243V7QDAB 24’ monitor, Mikro Tik cAP Lite WI-Fi PoE, HikVision DS-7732NI-ST NVR, WD Blue 2TB SATA 3,5 merevlemez, HikVision DS-2CD2021G1-IDW1 Kamera, ZyXEL GS1200-8-EU0101F Switch)

térítésmentesen a szombathelyi Markusovszky Egyetemi Oktatókórház tulajdonába kerüljön.

**Felelős:** Bokányi Adrienn, a Gazdasági és Jogi Bizottság elnöke

Dr. Nemény András polgármester

 Dr. László Győző alpolgármester

 Dr. Horváth Attila alpolgármester

 Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2020. szeptember 24.